[{"text_idx": "#000002", "text": "Valitsuskoalitsiooni plaan rahvaalgatuse taastamiseks on u\u0308ksnes na\u0308iline ja sisuliselt mo\u0303ttetu, sest iluko\u0303nest hoolimata ei muudaks see kehtiva korraga vo\u0303rreldes praktiliselt mitte midagi, selgitab Varro Vooglaid."}, {"text_idx": "#000003", "text": "Mo\u0303ne pa\u0308eva eest to\u0303i valitsuskoalitsioon avalikkuse ette plaani taastada Eesti Vabariigis rahvaalgatuse o\u0303igus. Peaminister Ju\u0308ri Ratas u\u0308tles plaani po\u0303hjendades, et riik peab tulema vastu rahva soovile riigiasjades kaasa ra\u0308a\u0308kida ning looma selleks suuremad vo\u0303imalused."}, {"text_idx": "#000004", "text": "U\u0308helt poolt on tervitatav, et valitsuserakonnad tunnistavad lo\u0303het rahva ja vo\u0303imulolijate vahel ning et nad va\u0308ljendavad po\u0303himo\u0303ttelist soovi seda lo\u0303het u\u0308letada. Ent teiselt poolt tuleb koalitsioonierakondade plaani la\u0308hemalt vaadeldes to\u0303deda, et va\u0308lja pakutud meede ei ole selle lo\u0303he u\u0308letamiseks kaugeltki piisav."}, {"text_idx": "#000005", "text": "Et eelnevat va\u0308idet po\u0303hjendada, tasub heita pilk sellele, kuidas oli rahvaalgatuse o\u0303igus tagatud Eesti Vabariigi esimeses, 1920. aasta po\u0303hiseaduses. Nimelt oli selles na\u0308htud ette, et va\u0308hemalt 25 000 inimesel on o\u0303igus algatada parlamendis seaduseelno\u0303u menetlemine ja kui parlament ei vo\u0303ta eelno\u0303ud seadusena vastu, siis la\u0308heb see automaatselt rahvaha\u0308a\u0308letusele. Kui siis rahvaha\u0308a\u0308letusel otsustati eelno\u0303u siiski vastu vo\u0303tta, ta\u0308hendas see u\u0308htlasi umbusalduse avaldamist riigikogule, sest rahvaesindajad olid eiranud rahva enamuse tahet. Sarnase mehhanismiga sai rahvaha\u0308a\u0308letusele suunata ka riigikogu poolt juba vastu vo\u0303etud seadused."}, {"text_idx": "#000006", "text": "Sellises olukorras polegi kuigivo\u0303rd tihti rahvaha\u0308a\u0308letusi reaalselt vaja, sest rahvaalgatuse olemasolu tagab parlamendi otsuste harmoonia rahva enamuse tahtega."}, {"text_idx": "#000007", "text": "Niimoodi toimis rahvaalgatuse instrument mitte ainult rahvale poliitilistes otsustes osalemise vo\u0303imalust pakkuva otsedemokraatia lahendusena, vaid ka eeldusena sellele, et rahvaesindajad to\u0303epoolest esindaksid rahva tahet ega hakkaks sellest u\u0308le so\u0303itma. Seega tagas rahvaalgatuse instrument, et parlamendi ja selle liikmete poliitiline vastutus ei oleks tu\u0308hipaljas so\u0303nako\u0303lks. Iga eelno\u0303u menetlemisel pidid rahvaesindajad hoolikalt pu\u0308u\u0308dma mo\u0303ista rahva enamuse tahet ja ka la\u0308htuma sellest, sest vastasel juhul vo\u0303is olukord pa\u0308a\u0308dida parlamendi laialisaatmisega rahva kui ko\u0303rgeima riigivo\u0303imu kandja poolt. Sellises olukorras polegi kuigivo\u0303rd tihti rahvaha\u0308a\u0308letusi reaalselt vaja, sest rahvaalgatuse olemasolu tagab parlamendi otsuste harmoonia rahva enamuse tahtega."}, {"text_idx": "#000009", "text": "Ilmselgelt ei ole niisugune lahendus rahva suhtes lugupidav, arvestades, et po\u0303hiseaduse kohaselt peaks rahvas olema ko\u0303rgeima riigivo\u0303imu kandja ehk peremees ja riigikogu tema teenistuses olev esindaja. Kui to\u0303elise rahvaalgatuse mehhanismi toimides saaks rahvas vajaduse korral otsuse lo\u0303ppastmes rahvaha\u0308a\u0308letusel enda ka\u0308tte vo\u0303tta, siis valitsuskoalitsiooni plaan ei annaks rahvale mitte mingisugust poliitilistes otsustes osalemise vo\u0303imalust, vaid piiraks rahvaalgatuse u\u0308ksnes ettepaneku tegemisele. See to\u0303demus aitab u\u0308htlasi mo\u0303ista, miks koalitsiooni plaani kohaselt piisaks eelno\u0303u algatamiseks vaid 10 000-st allkirjast, selle asemel et no\u0303uda sarnaselt 1920. aasta po\u0303hiseadusega va\u0308hemalt 25 000 kodaniku toetust."}, {"text_idx": "#000010", "text": "Kokkuvo\u0303ttes ei ole raske mo\u0303ista, mida tuleks valitsuskoalitsioonil teha, et saaks ra\u0308a\u0308kida reaalsetest sammudest rahvale kui ko\u0303rgeima riigivo\u0303imu kandjale oma staatuse teostamiseks vajalike, ent 1934. aasta riigipo\u0308o\u0308rdega kaotsi la\u0308inud demokraatlike vo\u0303imaluste tagastamisest. Ku\u0308simus on pigem selles, kas neid samme tahetakse tegelikult astuda vo\u0303i mitte, kuna nende sammude tulemusel peaks parteid poliitiliste otsuste langetamise monopoli rahvaga jagama ja leppima sellega, et rahva tahe on nende endi tahte suhtes to\u0303esti u\u0308limuslik."}, {"text_idx": "#000011", "text": "Rahvaalgatuse kaudu peaks olema tagatud, et kui parlament eelno\u0303ud vastu ei vo\u0303ta, siis otsustab eelno\u0303u u\u0308le rahvas ise."}, {"text_idx": "#000012", "text": "Kavandatud kujul on aga valitsuskoalitsiooni plaan sisuliselt mo\u0303ttetu, sest see ei muudaks kehtiva olukorraga vo\u0303rreldes praktiliselt mitte midagi. Ka praegu on va\u0308hemalt tuhandel inimesel o\u0303igus esitada parlamendile kollektiivse po\u0308o\u0308rdumise korras seaduse muutmise ettepanek, ilma, et see kohustaks parlamenti vastavat seaduseelno\u0303ud vastu vo\u0303tma vo\u0303i seda rahvaha\u0308a\u0308letusele panema. Samuti saab eelno\u0303usid algatada kasvo\u0303i u\u0308ks ainuke parlamendiliige. Rahvaalgatuse instrumendil on mo\u0303tet u\u0308ksnes niivo\u0303rd, kui selle kaudu eelno\u0303ude algatamisel oleks parlamendi jaoks tunduvalt laiemad ja\u0308relmid kui muidu ehk selle kaudu peaks olema tagatud, et kui parlament eelno\u0303ud vastu ei vo\u0303ta, siis otsustab eelno\u0303u u\u0308le rahvas ise."}, {"text_idx": "#000013", "text": "Mitmed ku\u0308sitlused on to\u0303estanud, et rahvaalgatuse o\u0303iguse taastamist soovib u\u0308lekaalukas osa Eesti Vabariigi kodanikest, sest rahva kui ko\u0303rgeima riigivo\u0303imu kandja vo\u0303imalusi osaleda poliitiliste otsuste langetamisel ei peeta piisavaks. Ja\u0308a\u0308b u\u0308le loota, et pa\u0308ev, mil vo\u0303imu juures olevad inimesed vo\u0303tavad seda soovi kuulda ja astuvad selle teostamseks reaalseid samme, ei ole enam kaugel. Seni tuleb aga to\u0308o\u0308tada niisuguste inimeste vo\u0303imu juurde pa\u0308a\u0308semise nimel."}, {"text_idx": "#000014", "text": "Antud lugu sai algselt laiema avaliku ta\u0308helepanu lootuses saadetud ajalehele Postimees, mis lu\u0308kkas selle aga tagasi. Seeja\u0308rel avaldas loo ERRi uudisteportaal. Artikli autor on otsedemokraatia sihtasutuse Terve Rahvas no\u0303ukogu liige. SA Terve Rahvas on to\u0308o\u0308tanud va\u0308lja po\u0303hiseaduse muutmise eelno\u0303u rahvaalgatuse taastamiseks, mille puhul on eeskuju vo\u0303etud nii 1920. aasta po\u0303hiseadusest kui ka teiste riikide lahendustest. Eelno\u0303uga saab tutvuda sihtasutuse kodulehel aadressiga "}, {"text_idx": "#000016", "text": "Varro Vooglaid on u\u0308ks SA Perekonna ja Traditsiooni Kaitseks asutajatest ja selle juhataja. Hariduselt on ta jurist. Ta on to\u0308o\u0308tanud lektorina Tartu U\u0308likooli o\u0303igusteaduskonnas ja alates 2023. aasta kevadest on ta XVI riigikogu liige."}, {"text_idx": "#000022", "text": "Ivan Makarov: mugulsibul revolutsioonilise madruse lo\u0303ugade vahel"}, {"text_idx": "#000023", "text": "Juhan Parts: kliimaseadus toob tagasi ka\u0308sumajanduse"}, {"text_idx": "#000025", "text": "OpenAI juhi so\u0303nul asendab tehisaru \"keskmise inimese\""}, {"text_idx": "#000028", "text": "Suella Braverman: multikultuursus ohustab Briti demokraatiat"}, {"text_idx": "#000029", "text": "\"Ra\u0308a\u0308gime asjast\": peale EKRE ei no\u0303ua opositsioonis keegi \"homoabielu\" tu\u0308histamist"}, {"text_idx": "#000031", "text": "Kaja Kallas: pangakasumite va\u0308iksem maksustamine on Eestile hea, sest rootslased saavad rikkamaks"}, {"text_idx": "#000032", "text": "(: ) kivisildniku luulukontroll: Euroopa meister liberalismis, mu eesel"}, {"text_idx": "#000034", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000035", "text": "Portaali Objektiiv tegevus on vo\u0303imalik u\u0308ksnes ta\u0308nu eraisikute toetusele. Kui peate meie tegevust oluliseks ja vajalikuks, siis toetage meie pu\u0308u\u0308dlusi. Vaata lisa siit"}]